கேள்வி: க. நவரத்தினம் - குடும்பம் பற்றி தகவல் சொல்.
பதில்: கலைப்புலவரின் மனைவி மகேஸ்வரி தேவி. இவர் வங்காளத்தில் இரவீந்திரநாத் தாகூர் விசுவபாரதியில் இரண்டு ஆண்டுகள் நாட்டியக் கலை பயின்றவர். இருவரும் காதலித்துத் திருமணம் செய்து கொண்டனர். இவர்களுக்குப் பிள்ளைகள் இல்லை. மகேசுவரி தேவி யாழ், வீணை, ஜலதரங்கம், சித்தார், கோட்டு வாத்தியம் ஆகிய இசைக்கருவிகளை மீட்டும் கலைஞராகவும் திகழ்ந்தவர். இவரின் தாயார் மங்களாம்பாள் மாசிலாமணி முதன் முதலாக பெண்களுக்காகத் "தமிழ் மகள்' என்னும் பத்திரிகையை யாழ்ப்பாணத்திலே வெளியிட்டு வந்தவர். மகேசுவரி ''A First Book of Indian Music'', ''Veena Tutor'' ஆகிய நூல்களை எழுதி வெளியிட்டார். கவிஞர் இரவீந்திரநாத் தாகூரை 1934 ஆம் ஆண்டு யாழ்ப்பாணத்துக்கு வரவழைத்தார்கள். தாகூரின் வருகைக்கான ஏற்பாட்டுக் குழுவுக்கு நவரத்தினம் செயலாளராகப் பணியாற்றினார்.
கேள்வி: க. நவரத்தினம் - சமூகப் பணி பற்றி நீங்கள் என்ன அறிந்துள்ளீர்கள்?
பதில்: 1920-ஆம் ஆண்டு யாழ்ப்பாணம் ஆனைப்பந்தியில் தாழ்த்தப்பட்ட மக்களுக்கென ஒரு இலங்கைப் பாடசாலையை விபுலாநந்தர் இணைந்து ஆரம்பித்து நடத்தினார். 1929, 30, 31-ஆம் ஆண்டுகளில் யாழ்ப்பாண இளைஞர் காங்கிரஸ் ஆதரவில் நடந்த கலை, கைத்தொழிற் கண்காட்சியின் திட்டக் குழுவிற்கு செயலாளராக விருந்தார். வடமாகாண மதுவிலக்குச் சபை, ஈழகேசரி நா. பொன்னையா நினைவு வெளியீட்டு மன்றம், யாழ்ப்பாணக் கலை கைப்பணிக் கழகம் ஆகியவற்றின் செயலாளராகவும்; யாழ்ப்பாண அருங்காட்சியகம், இலங்கைத் தேசிய அருங்காட்சியகம் ஆகியவற்றின் ஆலோசனைக்குழுவிலும் உறுப்பினராக இருந்தார். இலங்கை அரசினர் கலைக்கழக சிற்ப ஓவியப் பிரிவில் உறுப்பினராக மூன்று ஆண்டுகள் பணியாற்றினார். ஆலயங்களில் மிருகபலியை நிறுத்தல் வேண்டுமென்றும். தீண்டாமையை ஒழித்தும், மதுவிலக்கை ஆதரித்தும் ஈழகேசரி, வீரகேசரி, இந்து சாதனம், Hindu Organ ஆகிய பத்திரிகைகளில் கட்டுரைகளும், அறிக்கைகளும் எழுதினார். 1956 திசம்பரில் புது தில்லியில் நடைபெற்ற ஆசிய எழுத்தாளர்களின் மகாநாட்டில் கலைப்புலவர் கலந்து கொண்டு உரையாற்றினார். "யாழ்ப்பாணச் சரித்திர ஆராய்ச்சிக் கழகம்" என்னும் இயக்கத்தைத் தொடங்கி நடத்தி வந்தார்.
கேள்வி: க. நவரத்தினம் - கலைப்புலவர் பட்டம் பற்றி நீங்கள் என்ன அறிந்துள்ளீர்கள்?
பதில்: க. நவரத்தினம் கலை, கைப்பணித் துறைகளில் ஆற்றிவரும் பணிகளைக் கௌரவித்து, மேலவை, நாடாளுமன்ற உறுப்பினர் சு. நடேசபிள்ளையின் தலைமையில் நடைபெற்ற இலங்கையிற் கலைவளர்ச்சி என்னும் நூல் அறிமுக விழாவின் போது யாழ்ப்பாண மக்கள் சார்பில் கலைப்புலவர் என்னும் பட்டத்தை நடேசபிள்ளை வழங்கிக் கௌரவித்தார்.
கேள்வி: க. நவரத்தினம் - கலை நூல்கள் குறித்து விரிவாக சொல்லுங்கள்.
பதில்: *யாழ்ப்பாணக் கலையும் கைப்பணியும் *தென் இந்திய சிற்ப வடிவங்கள் (நூல்), *இலங்கையிற் கலைவளர்ச்சி, *இந்திய ஓவியங்கள், *Arts and Crafts of Jaffna, *Development of Art in Ceylon, *Religion and Art *Tamil Elements in Ceylon Culture
கேள்வி: க. நவரத்தினம் - வாணிப நூல்கள் பற்றி நீங்கள் என்ன அறிந்துள்ளீர்கள்?
பதில்: *கணக்குப் பதிவு நூல், *உயர்தரக் கணக்குப் பதிவு நூல், *இக்கால வாணிப முறை